1. ΝΟΜΟΣ υπ’ αριθ. 525 της 7/9 Ιαν. 1948 Περί τροποποιήσεως και συμπληρώσεως των διατάξεων της αφορώσης την προστασίαν των ελαιοπυρήνων νομοθεσίας. Τροποποιητικός του άρθρ. 4 του Νόμ. 5814/1933 και του Νόμ. 2679/1940. Σχετικός και ο: Α.Ν. 1361 της 26/29 Νοεμ. 1949 περί τροποποιήσεως και συμπληρώσεως των διατάξεων της αφορώσης την προστασίαν των ελαιοπυρήνων νομοθεσίας. Ήδη ισχύει το κατωτέρω Ν.Δ. 2686/1953. 2. ΝΟΜΟΘΕΤΙΚΟΝ ΔΙΑΤΑΓΜΑ υπ’  αριθ. 2686 της 31 Οκτ./10 Νοεμ. 1953 Περί προστασίας των ελαιοπυρήνων Άρθρ.1.-Το άρθρ. 4 του Νόμ. 5814/1933 «περί μέτρων ενισχύσεως της ελαιοπαραγωγής» ως τούτο ετροποποιήθη και συνεπληρώθη δια των άρθρ. 2, 3, 4 και 5 του Α.Ν. 2679/40 περί τροποποιήσεως και συμπληρώσεως του Νόμ. 5814 του 1933 «περί μέτρων προστασίας της ελαιοπαραγωγής» ως δια του Νόμ. 525/1948 και δια του Α.Ν. 1361/1949 «περί τροποποιήσεως και συμπληρώσεως των διατάξεων της αφορώσης την προστασίαν των ελαιοπυρήνων νομοθεσίας» ετροποποιήθη καταργείται. Άρθρ.2.-Επί σκοπώ εξασφαλίσεως δικαίας τιμής των ελαιοπυρήνων, εντός του Νοεμβρίου εκάστου έτους δι’ αποφάσεων του Υπουργού Γεωργίας καθορίζεται η κατωτάτη τιμή αγοράς των ελαιοπυρήνων. Δια τον καθορισμόν της τιμής τοιαύτης κατά περιφερείας λαμβάνονται υπ’ όψιν η περιεκτικότης των ελαιοπυρήνων εις πυρηνέλαιον κατά περιοχάς, καθώς και αι Διεθνείς τιμαί του πυρηνελαίου και αι εν τω εσωτερικώ καθοριζόμεναι ή διαμορφούμεναι τιμαί πωλήσεως των διαφόρων ποιοτήτων των πυρηνελαίων μετά την αφαίρεσιν των φόρων, των βιομηχανικών δαπανών ως και πάσης ετέρας συναφούς δαπάνης. Αι ως άνω καθοριζόμεναι κατώταται τιμαί νοούνται δια παράδοσιν εις τους λιμένας ή όρμους φορτώσεως και γενικώς του τόπους παραδόσεως των ελαιοπυρήνων, οριζομένους δια της αποφάσεως του Υπουργού Γεωργίας. Αγορά εις τιμάς μικροτέρας της κατά τα ανωτέρω οριζομένης κατωτάτης τιμής εξαγοράς διώκεται και τιμωρείται κατά τας διατάξεις της εκάστοτε ισχυούσης Αγορανομικής Νομοθεσίας. Άρθρ.3.-«Δια τον προσδιορισμόν της περιεκτικότητος των ελαιοπυρήνων εις πυρηνέλαιον κατά περιφερείας λαμβάνεται υπ’ όψιν ο μέσος όρος των περιεκτικοτήτων αυτών ως αύται προκύπτουν εκ των αναλύσεων δειγμάτων ελαιοπυρήνων των εξ τελευταίων ετών, κατά τα οποία εγένοντο τοιαύται παρά του Γενικού Χημείου του Κράτους. Η διενέργεια δειγματοληψιών εις όλα τα ελαιοπαραγωγικά διαμερίσματα της χώρας δύναται να γίνεται κατ’ έτος. Δι’ αποφάσεως δε του Υπουργού της Γεωργίας ορίζονται ο τρόπος και ο χρόνος της διενεργείας αυτών, τα όργανα ή αι Επιτροπαί αι οποίαι θα διενεργούν ταύτας, ως και πάσα άλλη σχετική λεπτομέρεια. Αι κατ’ εφαρμογήν του Νόμ. 2686/1953 διενεργηθείσαι εις τα πυρηνελαιουργεία δειγματοληψίαι και τα αποτελέσματα αυτών δεν λαμβάνονται υπ’ όψει δια την εξαγωγήν του μέσου όρου της περιεκτικότητας των ελαιοπυρήνων. Αι αποφάσεις του Υπουργού της Γεωργίας περί καθορισμού των τιμών των ελαιοπυρήνων δημοσιεύονται δια της Εφημερίδος της Κυβερνήσεως. Τα εντός « » αντικατεστάθησαν ως άνω δια του άρθρ. 1 του Ν.Δ. 3004/54. (Αντί για τη σελ. 779(β) Σελ. 779(γ) Τεύχος 1455 Σελ. 55 Ελαιοπυρήνες 16.Κ.γ.1-2 Ο Υπουργός της Γεωργίας, δύναται δι’ αποφάσεώς του, προκειμένου να προβή εις τον καθορισμόν της τιμής μιας ή περισσοτέρων περιφερειών, και εάν δι’ ειδικούς λόγους το κρίνη σκόπιμον, να διατάξη δια τας περιφερείας ταύτας την διενέργειαν νέων δειγματοληψιών, οπότε ορίζει συγχρόνως τα του τρόπου διενεργείας των δειγματοληψιών, τα της συστάσεως των τυχόν συνιστωμένων προς τούτο εις τας οικείας περιφερείας Επιτροπών, τα της προθεσμίας της διενεργείας αυτών, ως και πάσαν άλλην σχετικήν λεπτομέρειαν. Εξεδόθη η υπ’ αριθ. 39877/4452 της 14 Μαρτ./8 Απρ. 1955 περί καθορισμού δαπανών Επιτροπών δειγματοληψιών ελαιοπυρήνων. Άρθρ.4.-Αι ως άνω οριζόμεναι κατώταται τιμαί πωλήσεως των ελαιοπυρήνων ισχύουν δι’ άπασαν την ελαιουργικήν περίοδον, δι’ ην εκδίδονται, εκτός εάν αναθεωρηθούν δια νεωτέρων αποφάσεων του Υπουργού Γεωργίας. Αναθεώρησις των καθοριζομένων τιμών των ελαιοπυρήνων δύναται να γίνεται είτε αυτεπαγγέλτως, είτε, τη αιτήσει παντός έχοντος έννομον δικαίωμα μόνον εις περίπτωσιν αυξήσεως ή μειώσεως της τιμής του πυρηνελαίου κατά ποσοστόν τουλάχιστον 10%. Η αίτησις δέον απαραιτήτως να συνοδεύεται υπό αποδείξεως καταβολής υπέρ του Κ.Τ.Γ.Κ. και Δασών παραβόλου δραχ. 50.000 δυναμένου να αυξομειούται δια κοινής αποφάσεως των Υπουργών Οικονομικών και Γεωργίας. Πάσα αναθεώρησις των καθορισθεισών τιμών δεν επιτρέπεται να γίνεται προ της παρελεύσεως 30ημέρου από της εκδόσεως της προηγουμένης αποφάσεως του Υπουργού της Γεωργίας, ισχύει δε μόνον δια τας μετά την έκδοσιν της αποφάσεως παραδόσεις ελαιοπυρήνων. Σελ. 780(γ) Τεύχος 1455 Σελ. 56 Άρθρ.5.-(Καταργήθηκε από την 13031/28.2.1984 απόφαση των Υφυπ. Οικονομικών και Γεωργίας, που κυρώθηκε και έχει ισχύ νόμου από την παρ. 7 άρθρ. 10 Νόμ. 1697/27-28 Απρ. 1987 (ΦΕΚ Α΄ 57) (διόρθ. σφαλμ. στο ΦΕΚ Α΄ 94/16 Ιουν. 1987) (Τόμ. 16, σελ. 50, 277). Τα παράβολα του άνω άρθρ. 4 και η ετήσια εισφορά του άνω άρθρ. 5 καταργήθηκαν από την παρ. 19 άρθρ. 29 Νόμ. 1473/1984, ΦΕΚ Α΄ 127 (τομ. 27 σελ. 196, 361). Το παράβολο αναθεώρησης των τιμών ελαιοπυρήνων που προβλέπονται από τα άρθρ. 4 και 5 του ως άνω ν.δ. καταργήθηκε από την παρ. 40 άρθρ. 34 Νόμ. 2873/28 – 28 Δεκ. 2000 (ΦΕΚ Α΄285), Τόμ. 25, σελ. 106,24. 16.Κ.γ.2 Ελαιοπυρήνες 